इंडस्ट्रियल एरिया में जगह-जगह गंदगी, निगम और हुडा नहीं कर रहे कार्रवाई
एकओर जिला प्रशासन, नगर निगम हुडा की ओर से शहर में सफाई अभियान में भागीदारी के लिए लोगों को जागरूक किया जा रहा है। वहीं, दूसरी ओर इंडस्ट्रियल एरिया फेज 1 2 स्थित खाली प्लॉट्स को मिनी डंपिंग ग्राउंड में तब्दील किया जा रहा है।
दोनों फेजों में कई ऐसी जगह भी हैं जहां पर सीवरेज के मैन होल खुले हुए हैं तो कई जगहों पर रोड गलियां टूटी हुई हैं जिसकी वजह से कभी भी हादसा हो सकता है और लोगों की जान भी जा सकती है। इंडस्ट्रियल एरिया फेज 1 के रामू मौर्या ने बताया कि हुडा नगर निगम की लापरवाही की वजह से कभी भी हादसा हो सकता है।
उन्होंने कहा कि कई बार तो लोग इसकी वजह से चोटिल हो चुके हैं। यहां के लोगों की मानें तो इन सभी समस्याओं को ठीक करने के लिए हुडा, निगर िनगम जिला प्रशासन को कई बार शिकायत दिए जाने के बावजूद भी कोई कार्रवाई नहीं की जा रही है। बरसाती पानी की निकासी के लिए दोनों फेजों में बनाई गई रोड गलियां भी कई जगहों पर टूटी हुई हैं। इंडस्ट्रियल एरिया के दोनों फेजों में बरसाती पानी की निकासी के लिए बनाए गए मैन होल के ढक्कन खुले हुए हैं। इसे हुडा की ओर से बारिश के दिनों में सफाई के िलए खोला तो गया लेकिन उसे बंद नहीं किया गया। इस कारण लोगों को परेशानी का सामना करना पड़ रहा है। लोगों की मांग है कि निगम और हुडा को इस समस्या पर ध्यान देना चाहिए।
hin_Deva hin_Deva hin_Deva hin_Deva